Gremmes over blomster for gjerningsmannen

København (bt.no): Blomster og lys legges ned der den antatte gjerningsmannen ble drept. - Det er unaturlig å hylle en terrorist, mener Gert Jürgen Pheiffer.

Publisert Publisert 16. februar 2015

UFORSTÅELIG: Zouhaier Ladhari og Lamia Ben Amon er bekymret for følgene for muslimer i Danmark etter angrepene i København i helgen. – Han er ikke religiøs, sier Amon om gjerningsmannen. Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

_DSC7473.jpg Foto: Elias Dahlen

_DSC7486.jpg Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

HYLLER GJERNINGSMANNEN: Rundt 40 unge menn hyllet gjerningsmannen mandag ettermiddag. Blomstene ble erstattet med et banner med budskapet:«Må Allah være nådig med deg. Hvil i fred. Captain.» Foto: Elias Dahlen

Denne artikkelen er over fem år gammel

Mandag ettermiddag bevokter bevæpnet politi stedet der den antatte gjerningsmannen ble skutt og drept natt til søndag.

Utover mandagen legges det stadig flere blomster i Svanevej der 22 år gamleOmar Abdel Hamid El-Hussein døde.

Da BT utsendte er på stedet klokken 16.45, ankommer rundt 40 unge menn. De tar blomstene på stedet og kaster dem ut i gaten.

På spørsmål fra BT om hvorfor de kaster blomstene, svarer en av de unge mennene slik:

Hyller gjerningsmannen

— Dette er ikke islam. Dette er ikke et bryllup, sier han.

Like etter står de samme unge mennene med bøyd hodet i sirkel der El-Hussein døde. Like etter setter de seg ned, ber en bønn, reiser seg og roper: «Gud er stor!»

I BØNN: Rundt 40 unge menn ber ved stedet der den antatte gjerningsmannen ble drept i en skuddveksling med politiet søndag kveld. Foto: ELIAS DAHLEN

Der blomstene lå, henger de opp et ark med skrift på dansk og arabisk:

«Må Allah være nådig med deg. Hvil i fred. «Captain».»

— Komplett uforståelig

— Jeg forstår at hans pårørende legger ned blomster, men for oss er det komplett uforståelig, sier Gert Jürgen Pheiffer.

Tidligere mandag var han ved synagogen i Krystalgade, der 37 år gamle Dan Uzan ble skutt og drept natt til søndag. Nå står han og ser på de mange blomstene som er lagt ned der den antatte gjerningsmannen ble drept av politiet søndag morgen.

— Det er unaturlig å hylle en terrorist, mener han.

Tenker på gjerningsmannens pårørende

— I dag ser vi at verden går videre. En håndfull idioter, fanatikere, stopper ikke verden i å gå videre. Og det er fint å se. Terroristene kan ikke vinne, sier Pheiffer.

DØDE I SKUDDVEKSLING: Den antatte gjerningsmannen bak terrorangrepene i København denne helgen, Omar Abdel Hamid El-Hussein, ble skutt og drept av politiet etter at han åpnet ild mot politifolk tidlig søndag morgen. Foto: Elias Dahlen

Han synes det er godt å se at folk står sammen etter helgens angrep. — Hva tenker du når du står her?

— Jeg tenker på hans pårørende. Og hvor vanskelig de kommer til å få det nå.

- Han er ikke religiøs

Også Zouhaier Ladhari og Lamia Ben Amon står i Svanevej mandag ettermiddag.

— Vi har vært ved synagogen tidligere i dag. Vi er veldig bekymret, og lei oss over det han har gjort, sier Lamia Ben Amon.

De er der for å se stedet med egne øyne, og for å reflektere over hva som har skjedd.

— Dette er vondt for oss. Vi er også muslimer, og jeg kan ikke fatte hvordan noen kan gjøre noe sånt, sier han.

Hverken han eller Ladhari vil gå med på å kalle den antatte gjerningsmannen religiøs.

— Det handler ikke om religion, sier Amon.

Frykter mer fremmedfiendtlighet

— Han fortolker islam helt feil, sier Ladhari.

— Som muslim selv, er jeg redd for at folk vil dømme oss og, forteller hun.

De to har barn sammen, og forteller at også barna er redd for for å bli møtt med fremmedfiendtlighet.

— Han var født i Danmark, i et demokrati. Enten man er muslim, jøde, kristen eller annet - her lever vi sammen, sier hun.

TENKER PÅ DE PÅRØRENDE: Gert Jürgen Phieffer sier han forstår at mannens pårørende legger ned blomster ved stedet han døde, men mener likevel det er galt å hylle mannen som angivelig står bak terrorangrepene i København. Foto: Elias Dahlen

— Vi er mot Muhammed-karikaturene, men man kan ikke drepe av den grunn, sier Amon.

- Dumt og umenneskelig

Flere danske politikere har reagert på at det legges ned blomster der Omar Abdel Hamid El-Hussein ble drept, skriver Politiken.

Leder av partiet De Konservative, Søren Pape, skriver på Twitter at han mener det er dumt, respektløst, og umenneskelig å ære terroristen. Venstres Jakob Engel-Schmidt mener det bidrar til å dele samfunnet i et «oss og et dem».

Özlem Cekic i Socialistisk Folkeparti sier det er et overgrep på den danske befolkning at noen legger blomster der mannen døde, spesielt for de som overlevde de to angrepene. Han skriver videre at det alltid vil finnes idioter, og at dette viser tydelig at det danske samfunn ikke må bli blinde for det.

Publisert Publisert: 16. februar 2015 15:45 Oppdatert: 23. september 2015 18:33

Takk for at du leser BT Ikke gå glipp av alle nyheter fra Vestlandets største avis. Bli abonnent